En meget stor (43-88 millimeter), kraftig trebukk med kraftige antenner som oftest er litt lengre enn kroppen hos hunnen, mye lengre hos hannen. Den er en av de største trebukkene dersom man regner med antennene, medregnet antennene kan hannen bli opptil 23 centimeter lang. Som andre Lamiinae har de loddrett panne. Den er brunlig, dekkvingene har et uregelmessig, svart lengdebånd og noen hvite flekker. Pronotum har en skarp pigg på siden. Beina er middels lange og kraftige.